钦定古今图书集成/理学汇编/经籍典/第088卷 > 日知录 > 《鸿渐于陆》
## 钦定古今图书集成/理学汇编/经籍典/第088卷 > 日知录 > 《鸿渐于陆》

上九：鸿渐于陆，其羽可用为仪，吉。安定胡氏改“陆”为
“逵。”

晁氏曰：其说出于毘陵从事范谔昌。按《宋史艺文志》，谔昌有《证坠简》一卷。

朱子从之，谓“合韵”，非也。《诗》“仪”字凡十见。

《柏舟相鼠》，东山湛露。菁菁者莪，斯干宾之。初筵“既醉” ，各一见，抑二见。

皆音牛何反，不得与“逵”为叶，而云“路”亦非可翔之地，
仍当作“陆”为是。渐至于陵而止矣，不可以更进，故反
而之陆。古之高士，不臣天子，不友诸侯，而未尝不践
其土，食其毛也。其行高于人君，而其身则与一国之
士偕焉而已。此所以居九五之上，而与九三同为陆
象也。朱子发曰：“上所往，进也；所反，亦进也。”渐至九五
极矣，是以上反而之三。杨廷秀曰：“九三下卦之极，上
九上卦之极。故皆曰‘陆自木自陵’”而复至于陆，以退
为进也。《㢲》为进退，其说并得之。